google/wiki40b huggingface dataset:
Baltarusijos himnas

Baltarusijos TSR himnas

Daina „Mes, baltarusiai“ buvo sukurta 1944 metais ir pasiūlyta kaip Baltarusijos Tarybų Socialistinės Respublikos himnas. Muzikos autorius Nestoras Sakalonskis (Niescier Sakałoŭski), žodžių Miklaš Klimovičius (Mikhas Klimkovich), tačiau tik po vienuolikos metų, 1955 m. daina paskelbta himnu

Baltarusijos Respublikos himnas

1996 metų Baltarusijos Respublikos konstitucija numatė, kad šalis kaip nepriklausoma valstybė turi savo simbolius, tačiau jų nedetalizavo. Įstatymas „Dėl Baltarusijos Respublikos valstybinio himno“ buvo priimtas tik 2002 m. liepos 2 d, likus dienai iki Baltarusijos Nepriklausomybės dienos (Liepos 3).
Prieš priimant nutarimą Baltarusijos prezidentas Aleksandras Lukašenka paskelbė viešą konkursą sukurti naują respublikos himną ir kandidatų aptarimą. Trys iš penkių variantų naudojo Nestoro Sakalonskio muzika ir prasidėjo Mes, baltarusiai, Priimtame variante muzika išliko nepakitusi, žodžiai truputi pakeisti, pašalinus iš himno nuorodas į Rusiją, Komunistų partiją ir Leniną. Naujų žodžių autorė U. Kazarina.

Oficiali versija

Мы, беларусы – мірныя людзі,

Сэрцам адданыя роднай зямлі,

Шчыра сябруем, сілы гартуем

Мы ў працавітай, вольнай сям'і.
Прыпеў:
 Слаўся, зямлі нашай светлае імя,

Слаўся, народаў братэрскі саюз!

Наша любімая маці-Радзіма,

Вечна жыві і квітней, Беларусь!
Разам з братамі мужна вякамі

Мы баранілі родны парог,

У бітвах за волю, бітвах за долю

Свой здабывалі сцяг перамог!
Прыпеў
Дружба народаў – сіла народаў —

Наш запаветны, сонечны шлях.

Горда ж узвіся ў ясныя высі,

Сцяг пераможны – радасці сцяг!
Прыпеў
Stalo ledo ritulys

Stalo ledo ritulys (dar vadinamas stalo ledo biliardu, sprtec ir kt.) - stalo žaidimas, populiarus Europoje, taip pat JAV ir Kanadoje.
Žaidimo tikslas - nugalėti, įmušant kaip galima daugiau įvarčių į priešininko vartus. Taisyklės analogiškos kaip ir klasikiniame ledo ritulyje. Egzistuoja dvi žaidimo rūšys, kurios skiriasi tarp savęs taisyklėmis: skandinaviškoji (STIGA) ir čekiška (sprtec).
Sprtec atsirado praeito šimtmečio pirmojoje pusėje Moravijoje (dabar Čekijos respublika). Buvo žaidžiama sagomis, stambesnėmis monetomis. Smūgiuojama mažomis medinėmis lazdelėmis. Žaidimo taisykles pirmas oficialiai sukūrė žinomas čekų entuziastas M. Zapletalas. Žaidimas susideda iš trijų kėlinių po šešias minutes.
Kiaulės koja

Kiaulės koja – iš kiaulienos gaminamas patiekalas, populiarus daugelio pasaulio šalių virtuvėse. Jo gamybai naudojama kiaulienos dalis, esanti žemiau karkos, dar liaudyje vadinamos „kanopomis“. Patiekalams kiaulės kojos ruošiamos virtos, apkeptos, rūkytos, iš jų gaminami mėsos slėgtainiai, šaltienos, šiupiniai. Maisto ruošoje jos taip pat dažnai naudojamos išvirti sultiniams, suteikti tirštumo padažams. Įprastame puode kojos, priklausomai nuo dydžio, verdamos nuo dviejų iki keturių valandų, greitpuodyje aukšto slėgio dėka – apie pusvalandį.
Prasidėjus pasaulio finansinei 2007–2008 m. krizei, prekyboje smarkiai pakilo kiaulės kojų paklausa, tapo populiarūs pigių mėsos patiekalų receptai. Daugiausiai šių produktų suvartojama Europos ir Azijos šalyse, tuo tarpu islamą išpažįstančiose šalyse jie nepopuliarūs.
Lietuviškų patiekalų restoranuose pateikiamos virtos kiaulių kojos su troškintais kopūstais ir bulvėmis, su žirniais ir spirgučiais, karka su bulvėmis ir troškintais kopūstais, bulvių plokštainis su kiaulės koja, kiaulės kojų salotos.

Patiekalo ruoša

Prieš dedant kojas į puodą, jos nuvalomos, nusvilinami likę šereliai, nors didesnėse skerdyklose jie būna depiliuoti garų pagalba. Pavirinus kojas 5-10 minučių, jos ištraukiamos, pakeičiamas vanduo. Prie verdamų kojų dedamos nuskustos morkos, svogūnai, petražolės šaknys, saliero stiebai, gvazdikėliai, juodieji ir kvapnieji pipirai, lauro lapai, druska. Išvirtų kojų požymis – nuo kaulų lengvai atsiskirianti mėsa. Tokias kojas galima keramikiniame ar moliniame inde su sultiniu dar pašauti į orkaitę paskrudinimui. Patiekiamos su įvairiais garnyrais.
Martynas Jurgaitis

Biografija

Mokėsi Tilžės gimnazijoje, įvairiuose kursuose. 1912–1919 m. tarnavo Vokietijos imperijos kariuomenėje, kovėsi Rytų fronte. 1918 m. pradėjo bendradarbiauti laikraštyje „Dabartis“, vėliau rašė į Tilžės „Rytojų“, Klaipėdos „Prūsų lietuvių balsą“. Nuo 1936 m. dienraščio „Baltischer Beobachter“ redakcijos vietos žinių reporteris. 1938 m. priimtas į Lietuvos žurnalistų sąjungą.
JAV lietuviai

JAV lietuvių bendruomenė

Tai tautiniu pagrindu veikianti nevyriausybinė organizacija, įkurta 1951 m. JAV.
JAV lietuvių bendruomenė priklauso Pasaulio lietuvių bendruomenei.
Organizacijos tikslas – suburti lietuvius ir lietuvių kilmės amerikiečius. Organizacinį branduolį sudaro 58 apylinkės, veikiančios 27 valstijose ir sostinėje Vašingtone.

Kultūra

Čikagoje veikia Čikagos lietuvių opera, įkurta 1956 m. Tai analogų neturintis reiškinys JAV, nes nei viena tautinė mažuma, net gerokai gausesnė, savo operos neturi.
1966 m. Vašingtone įsteigta lietuvių Šiluvos Švč. Mergelės Marijos koplyčia.
Viduržemio dialogas

Viduržemio dialogas – septynių Viduržemio jūros regiono valstybių bendradarbiavimo su NATO grupė, įsteigta 1994 m. Šio forumo tikslas – regiono saugumas ir stabilumas, tarpusavio bendradarbiavimas ir NATO idėjų skleidimas dialogo dalyvėms. Viduržemio dialogas atspindi NATO požiūrį, kad saugumas Europoje susijęs su stabilumu Viduržemio jūros regiono šalyse ir stiprina Euro-Viduržemio partnerystę bei ESBO (Europos saugumo ir bendradarbiavimo organizacija).
Skaičius

Termino kilmė

Skaičiaus terminą lietuvių kalboje įvedė Jonas Jablonskis.
Kauno informacinių technologijų mokykla

Direktoriai

Nuo 1990 rugsėjo mėn. mokyklos direktoriumi dirba Juozapas Dambrauskas.
Ričardas Ožalas

Biografija

1997 m. baigė A. Lukoševičiaus aukštesniąją verslo ir prekybos vadybos mokyklą, verslo administratorius. 1995–2000 m. Ramygalos seniūnijos seniūnas, 2001 m. žemės ūkio kooperatyvo „Ramygalos aruodai“ direktorius.
1995 m. Tėvynės sąjungos, 1999 m. Lietuvos liberalų sąjungos, 2002 m. Liberalų demokratų partijos, 2006 m. partijos Tvarka ir teisingumas Panevėžio rajono skyriaus narys.
1997–2000 m., 2000–2003 m. ir 2003–2007 m. Panevėžio rajono savivaldybės tarybos narys.
Sutuoktinė Birutė, vaikai Laura, Dainius.
1992 m. įteiktas Sausio 13-osios atminimo medalis.
Šalom

Šalom (hebr. שָׁלוֹם) – judėjų pasisveikinimas. Šiuo palinkėjimu linkima ramybės, dvasinės taikos ir saugumo. Šalom žydai naudoja ir kaip atsiveikinimą, šis žodis taip pat populiarus musulmonų kraštuose, o arabiškai skamba salem.
Čača

Čača (gr. ჭაჭა, rus. чача, angl. chacha) – brendžio tipo gruzinų ir abchazų gėrimas. Kaukaze čača vadina ir vynuogių degtinę. Kartais čača vadina bet kokią vaisinę naminę degtinę (ne tik vynuoginę, bet ir figų, mandarinų, apelsinų, kaukazinių slyvų, šilkmedžio).
Itališkas analogas – grapa.
Čačos stiprumas – 45-50 %, kartais iki 60 %.
Tikra čača gaminama Gruzijoje tiek pramoniniu būdu, tiek namuose. Receptai įvairūs. Spiritas gaunamas iš neprinokusių, prastų vynuogių, iš vynuogių išspaudų. Dažniausiai naudojamos rkaciteli vynuogės. Distiliuojama vieną kartą, kartais – du. Gautas apie 70 % stiprumo spiritas skiedžiamas vandeniu ir pilstomas į butelius. Kai kurių markių čačą išlaiko ąžuolinėse statinėse.
Čača geriama gryna, ją naudoja kokteiliams su šviežiais vaisiais ir ledu. Gruzijoje valstiečių šeimose yra tradicija šaltą rytą išgerti stikliuką čačos. Vakarų Gruzijoje čačą užkanda saldumynais, Rytų – sūdyta užkanda. Čača – stiprus gėrimas, tad nuo jos greitai apgirstama, išgėrus daugiau galima apsinuodyti etanoliu.
Albertas Masiūnas

Albertas Masiūnas (1925 m. rugpjūčio 8 d. Latvelių k., Radviliškio r. – 1988 m. rugsėjo 13 d. Šiauliuose) – choro dirigentas ir pedagogas.

Biografija

1948–1952 m. choro dirigavimo mokėsi Panevėžio muzikos mokykloje (dėst. M. Karka). Mokydamasis vadovavo miesto kultūros namų mišriajam chorui, kurį parengė 1950 m. respublikinei dainų šventei. 1952–1957 m. choro dirigavimą studijavo Lietuvos valstybinėje konservatorijoje (doc. K. Kavecko klasė). Studijų metais dainavo Lietuvos valstybiniame operos ir baleto teatro chore, vadovavo mėgėjų chorams bei vokaliniams ansambliams.
1957–1985 m. buvo Šiaulių aukštesniosios muzikos mokyklos choro dirigavimo ir kitų disciplinų dėstytojas, moksleivių choro studijos vadovas (1958–1959), išugdė daugiau kaip 70 jaunųjų chorvedžių. Po keletą metų vadovavo Šiaulių miesto mišriesiems chorams: Pedagoginio instituto, Prekybos valdybos ir Aklųjų gamybinio kombinato. Prekybos valdybos chorą parengė 1960 m. respublikinei dainų šventei. Buvo Šiaulių miesto dainų švenčių dirigentas ir respublikinių dainų švenčių konsultantas.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
PFK CSKA Sofiâ

Istorija

Klubas įkurtas 1948 metais. Net 31 kartą klubo istorijoje tapo šalies čempionais. 
2015 m. klubo skolos sudarė daugiau nei 15 milijonų eurų, todėl Bulgarijos futbolo federacija 2015 m. birželio 22 d. klubą perkėlė iš elito diviziono į trečią lygą.  2015/2016 m. čempionate Trečiojoje lygoje klubas nesulaukė rimto pasipriešinimo, iš 30 rungtynių 29 kartus šventė pergales, o vieną kartą sužaidė lygiosiomis.
2016/2017 m. pirmenybes klubas turėjo pradėti Antrojoje šalies lygoje, bet po to, kai įsikišo Bulgarijos ministras pirmininkas, išimties tvarka leista dalyvauti elito divizione.  Užimta antroji vieta.
Robin Stjernberg

Melodifestivalen ir 2013 m. Eurovizija

Šernbergas dalyvavo Švedijos nacionalinėje atrankoje Melodifestivalen su daina "You". Jis koncertavo ketvirtajame pusfinalyje, kuris vyko 2013 m. vasario 23 d. Malmės arenoje, Malmėje ir kitais atlikėjais, kurie užėmė 3-4 vietas, pateko į "antrojo šanso" turą, kuris kovo 2 dieną vyko Löfbergs Lila arenoje, Karlstade. Į "antrojo šanso" turą, jis buvo geriausias tarp keturių dainų po pirmųjų dviejų turų balsavimo, ir jis laimėjo savo dvikovą prieš Martin Roliński. Jis dalyvavo Melodifestivalen finale kovo 9 dieną. Jis atstovavo Švedijai 2013 m. Eurovizijos dainų konkurse Malmėje, surinkdamas 62 taškus ir užėmė 14 vietą. Robino Šernbergo daina tapo pirmąja "antrojo šanso" daina kada nors laimėjusi Melodifestivalen atranką.

Po dalyvavimo Eurovizijoje

2014 m. birželio 11 d. Robinas išleido singlą Body language. Swedish itunes chart užėmė 1 vietą.
Pietų Sudano transportas

Kadangi Pietų Sudanas nėra labai išsivysčiusi šalis, jo transporto tinklas nėra platus.

Sausumos keliai

Pietų Sudane beveik nėra asfaltuotų kelių ar greitkelių. Šalies sostinė Džuba nėra sujungta keliais nei su viena kaimynine šalimi.

Upių keliai

Vandens transportui šalyje labiausiai naudojamas Nilas, tekantis per centrinę Pietų Sudano dalį.

Vamzdynai

Iš Pietų Sudano į Sudano uostą Port Sudaną veda vienas naftos produktų vamzdynas.

Traukiniai

Šalyje yra ištiesta 248 km vienpusio siaurojo geležinkelio tinklo. Jis jungia Sudano miestą Babonosa su Pietų Sudano Vau miestu. Didelė dalis traukinių tinklo buvo susprogdinta pirmojo pilietinio karo metu, tačiau Jungtinių Tautų pagalba jis buvo pilnai atstatytas.

Oro transportas

Pagrindinis šalies oro uostas yra Džuboje. Iš jo reguliariai skrenda lėktuvai į kaimynines šalis. Iš viso šalyje yra 23 oro uostai, tačiau dauguma jų yra maži ir neturintys asfaltuotų kilimo-tūpimo takų.
Mokyliai (Alanta)

Istorija

1623 m. Ukmergės pilies teismo knygoje kirilica užrašytas Mokylių kaimas (v sele Makiliach), kuris buvo Kurklių lauke. To kaimo gyventoja, Gaidamonių baudžiauninkė, taip lietuviškai užkalbėjo vienos šeimos sūnų: „Žynoki, ku nežydėsi ilkgai ant sia sveta“ (rašyta kirilica). Tai, atrodo, seniausias lietuviškas Molėtų krašto rašytinis tekstas.
Egidijus Kaubrys

Biografija

1987 m. baigė Klaipėdos politechnikumą, technologas,2010 m. baigė vadybą K.U., nuo 1995 m. S. Kaubrio įmonės savininkas.
2002 m. Liberalų demokratų partijos, 2006 m. partijos Tvarka ir teisingumas (liberalai demokratai) Telšių rajono skyriaus narys.
2007–2011 m. ir nuo 2011 m. Telšių rajono savivaldybės tarybos narys. 
Vaikai Saulius- Saliamonas, Valdas, Klaudija
Persepolis FC

Istorija

Klubas įkurtas 1963 m. 
Futbolo komanda 12 k. tapo šalies čempionais. (1972, 1974, 1976, 1996, 1997, 1999, 2000, 2002, 2008, 2017, 2018, 2019 m.)
Anatolijus Chruliovas

Biografija

Gimė 1955 m. birželio 3 d. Naro-Fominske (Maskvos sritis, Rusija).
1976 m. baigė Taškento aukštąją tankų kariuomenės mokyklą (Ташкентское высшее танковое командное училище).

1989 m. baigė Tankų kariuomenės karo akademiją (Военная академия бронетанковых войск)

2003 m. baigė Rusijos federacijos Generalinio štabo karo akademiją (Военная академия Генерального штаба Вооружённых Сил Российской Федерации).
Iki 2006 m buvo Šiaurės Kaukazo karinės apygardos vado pavaduotojas.

Nuo 2006 m. balandžio 4 d. – 58-osios armijos Šiaurės Kaukazo karinėje apygardoje vadas.
Sužeistas 2008 m. rugpjūčio 10 d. Gruzijos artilerijai apšaudžius Rusijos kariuomenės koloną, važiavusią link Cchinvalio. Kartu buvo sužeisti trys Rusijos TV kanalo „Vesti“ žurnalistai – karo korespondentas Aleksandras Sladkovas, operatorius Leonidas Losevas, videoinžinierius Igoris Ukleikinas.
Muangthong United FC

Istorija

Klubas įkurtas 2006 m.

Sudėtis (2019)

Atnaujinta: 2019 m. spalio 17 d.
Algimantas Vladas Garsys

Algimantas Vladas Garsys (g. 1942 m. gegužės 10 d. Dusetose) – JAV ir Lietuvos karinis veikėjas. 1988 m. JAV jūrų pėstininkų pulkininkas.

Biografija

1944 m. su tėvais pasitraukė į Vokietiją. 1949 m. apsigyveno JAV. 1966 m. Masačūsetso universitete baigė fizinį lavinimą, 1967 m. baigė jūrų pėstininkų kursus. 1968 m. dalyvavo Vietnamo kare. 1969 m. Quantico (Virdžinijos valstija) jūrų bazės bataliono materialinio tiekimo skyriaus viršininkas. 1971 m. baigė Monterėjaus (Kalifornijos valstija) Karinį kalbų institutą, išmoko tajų kalbą. 1971–1973 m. JAV patarėjas Tailando karališkajame jūrų pėstininkų korpuse. 1975 m. JAV divizijos Quantico materialinio tiekimo skyriaus viršininko pavaduotojas, 1976 m. čia baigė desantininkų karo mokyklą. 1976–1979 m. dėstė jūrų pėstininkų korpuso mokykloje Albanyje (Džordžijos valstija). 1980 m. baigė jūrų pėstininkų štabo vadų koledžą. 1980–1985 m. štabo karininkas ryšiams su JAV Kongresu, Pentagonu ir operatyviniais štabais. 1986 m. vadovavo operatyviniam daliniui Okinavoje (Japonija), Pietų Korėjoje. 1987 m. baigė Gynybos sistemų valdymo koledžą Fort Belvoire (Virdžinijos valstija). Dirbo jūrų korpuso štabe Vašingtone valdymų ir kontrolės sistemų vadovo pavaduotoju. 1989 m. baigė Nacionalinio gynybos universiteto Vašingtone Jungtinių pajėgų koledžą. Dirbo generolo H. N. Švarckopfo štabe, per Persijos įlankos karą 1991 m. vadovavo kariuomenės aprūpinimo skyriui. 1991–1993 m. jūrų pėstininkų korpuso materialinio tiekimo centro Barstow (Kalifornijos valstija) vadovas.
1993 m. išėjęs į atsargą, savo karinę patirtį perteikė Lietuvos kariuomenei. Baltijos instituto Vašingtone valdybos narys. 1995 m. Pietų Floridos universitete baigė verslo administravimą ir sąskaitybą. 1997–1999 m. Lietuvos kariuomenės generalinis inspektorius.
Henri Dès

Henri Dès (tikrasis vardas – Henri Destraz; g. 1940 m. Renane, Vo kantone, Šveicarijoje) yra šveicarų dainininkas ir dainų autorius, labai populiarus prancūziškai kalbančiose šalyse. 1970 m. išleido pirmąjį albumą „Retour“.
1969 metais su daina „Maria Consuella“ laimėjo Sopoto dainų festivalį.
Jis atstovavo Šveicarijai 1970 m. Eurovizijoje su daina „Retour“. Ten atlikėjas užėmė ketvirtą vietą. Henri taip pat liko ketvirtas Šveicarijos nacionaliniame finale į 1976 m. Euroviziją su daina „C’est pour la vie“.
Šilai (Panevėžys)

Bažnyčia

Miestelyje veikia Šilų Šv. Jėzaus Vardo bažnyčia. Ji buvo pastatyta iš plytų mūro 1909 m. ir vėliau ne kartą buvo rekonstruojama. Iš viso parapija Šiluose veikia jau daugiau nei du šimtus metų.
1779 m. Šilų dvaro savininko Franckevičiaus (Pronskevičius) iniciatyva čia buvo pastatyta medinė bažnytėlė. 1909 m. pastačius mūrinę, medinė bažnytėlė nugriauta. 1924 m. pastatyta nauja medinė klebonija ir ūkiniai trobesiai. Senosios bažnytėlės šventoriuje buvo palaidoti Prezidento Antano Smetonos tėvai Jonas Smetona ir Julija Kartanaitė–Smetonienė.
1925 m. naujajai Šilų bažnyčiai iš JAV buvo atsiųsti nauji varpai. Jie buvo nuliedinti Čikagoje išeivių iš Šilų rūpesčiu.
Bažnyčios pastatas turi neoromaninės ir neogotikinės architektūros bruožų, yra stačiakampio plano, vienabokštis, su bokšteliu. Gyvatvore apsodintame šventoriuje yra medinė varpinė.

Istorinis paveldas

Šalia kaimo yra išsaugota ir atkurta Lietuvos partizanų žemė – Vyčio apygardos kapitono Juozo Krištaponio rinktinės štabas ir paminklas partizanams. Kaime yra pastatytas paminklas savanoriams, koplytstulpis kryždirbiui V. Svirskiui (1835–1916 m.).
Ordesos kanjonas

Ordesos kanjonas yra Pirėnuose, Araso slėnyje, Ispanijoje.
Ordesos kanjonas tęsiasi Araso slėniu apie 16 km. Tai rievėto kalkakmenio siena, stačiai kylanti iš slėnio daugiau nei 600 m. Araso slėnis yra vienas iš keturių upių slėnių Ordesos ir Monte Perdido nacionaliniame parke, užimančiame 156 km² plotą vidury Pirėnų – Ispanijos ir Prancūzijos pasienyje. 3355 m aukščio Monte Perdidas – trečia pagal aukštį Pirėnų viršūnė ir aukščiausias klintinis Europos kalnas. Visi keturi slėniai – Araso, Anisklo, Pinetos ir Eskuaino – išskobti ledynų, slinkusių nuo Perdido ir dviejų kaimyninių viršukalnių, Cilindro ir Ramondo, drauge vadinamų Trimis Seserimis (Las Tres Sorores).
Araso slėnis prasideda Sirko de Soasu (Circo de Soaso) – ledyno išgraužtu Perdido šlaituose daugiau nei prieš 15 000 metų su kriokliu Kola de Kabaljo (Cola de Caballo) (Arklio uodega). Per tūkstantmečius erozija išgraužė siauras briaunas, vadinamas fajas, juosiančias uolų keteras. Faja de las Flores beveik 3 km vingiuoja palei Arasą 2400 m aukštyje.
Ordesos kanjone veisiasi Pirėnų kalnų ožys, esantis ties išnykimo riba. Virš uolų skraido kilnieji ereliai, taip pat avėdros, kurių sparnų plotis siekia iki 2,5 m.
Juozas Kačergius (1862)

Juozas Kačergius (1862 m. sausio 29 d. Tursučiuose, Marijampolės raj. – 1943 m. vasario 16 d. Marijampolėje, palaidotas Antupiuose) – knygnešys, lietuvių visuomenės ir politinis veikėjas.

Biografija

Mokėsi Marijampolės gimnazijoje ir Seinų kunigų seminarijoje. 1885 m. už lietuvybės žadinimą pašalintas iš seminarijos trečiojo kurso, įsijungė į visuomeninę veiklą, platino draudžiamą spaudą lietuviškais rašmenimis. 1894 m. – vienas iš slaptos „Sietyno“ draugijos steigėjų.
Slaptai knygnešių veiklai pridengti suorganizavo valstiečių bendrovę, į kurią įstojo 17 narių. Pilviškiuose organizavo pirmąją lietuvišką kolonijinių prekių krautuvę. Prie parduotuvės prikalė iškabą lietuvių ir rusų kalbomis, už tai buvo teisiamas, bet išteisintas.
1897 m. rugpjūčio 3 d., policijai išsiaiškinus „Sietyno“ organizaciją, suimtas. Per kratą žandarai rado užrašų knygutę su įrašais apie lietuviškos spaudos platinimą, taip pat korespondenciją, parengtą išsiųsti lietuviškam laikraščiui. Kalintas Suvalkų Kalvarijos kalėjime ir 1899 m. gegužės mėn. kartu su Pranu Matulaičiu, Jonu Čėsna ir Antanu Daniliausku ištremtas į Viatkos ir Oleneco gubernijas.
Į Pilviškius grįžo 1902 m. ir su Stasiu Matulaičiu, Juozu Rimša bei kitais įsteigė Lietuvos socialdemokratų partijos Suvalkijos skyrių. Net ir nutraukus lietuviškos spaudos draudimą, tęsė knygnešio veiklą, gabeno ir platino socialdemokratinę literatūrą. 1905–1907 m. revoliucinių įvykių Užnemunėje organizatorius ir dalyvis. Su veterinarijos gydytoju A. Brunza surašė carui peticiją, reikalaujančią Lietuvai autonomijos su seimu Vilniuje.
1905 m. lapkričio 25 d. žandarų apkaltintas caro paveikslų draskymu, žiauriai sumuštas ir įmestas į Marijampolės kalėjimą, bet gruodžio 28 d. pervežtas į Kalvarijos kalėjimą ir už užstatą paleistas.
1906 m. išvyko į JAV, bet greit vėl grįžo. 1909 m. už veiklą slaptoje „Šviesos“ draugijoje vėl suimtas, bet po kelių mėnesių paleistas. 1918–1922 m. dirbo teisme. Nuo 1922 m. – pensininkas, nuo 1936 m. gavo 175 Lt knygnešio pensiją.
Bendradarbiavo laikraščiuose „Ūkininkas“, „Varpas“, „Lietuvos Ūkininkas“, „Lietuvos žinios“, „Vilniaus žinios“, JAV lietuvių laikraščiuose. 1915–1916 m. „Jaunoji Lietuva“ išspausdino jo straipsnį apie 1905 m. revoliucijos įvykius.
1928 m. apdovanotas Lietuvos Didžiojo kunigaikščio Gedimino IV laipsnio ordinu.
Paliesiai

Istorija

1578 m. minimas Paliesių dvaras.
Personifikacija

Personifikacija arba įasmeninimas (lot. persona – asmuo + facio – darau) – metaforos rūšis – daiktų, gyvosios arba negyvosios gamtos reiškinių, abstrakčių sąvokų sudvasinimas, sužmoginimas. Stilistinė personifikacijos funkcija artima psichologiniam paralelizmui: žmogaus išgyvenimas, dvasinė būsena perteikiama gamtos reiškinių vaizdiniais.
Daug personifikacijų liaudies dainose, kur personifikacijos dažniausiai susijusios su mitologija, antropomorfizmu. Pvz., „Saulė močiutė kraitelį krovė“.
Personifikacija dar vadinama prozopopėja, tačiau pastarosios reikšmė truputį platesnė.
Andrius Šedžius

Biografija

Tėvas - Alvydas Šedžius, valstybės tarnautojas – KGB rezervo karininkas (kapitono laipsnis).
Motina Natalija Šedžiuvienė, Šiaulių valstybinės kolegijos direktorė; 2 metais jaunesnė sesuo Rūta Šedžiūtė-Bružienė, UAB „Šiaulių RMB diagnostika“ direktorė.
1983 m. pradėjo lankyti Šiaulių 11-ąją vidurinę mokyklą. Baigęs 9 klases, įstojo į Šiaulių aukštesniąją technikos mokyklą. 1998 m. įgijo automobilių techninio eksploatavimo jaunesniojo inžinieriaus specialybę. 2004 m. Šiaulių universitete baigė verslo ekonomiką, ekonomikos bakalauras, 2006 m. vadybos magistras.
1994 m. įkūrė individualią įmonę. Vertėsi automobilių remontu, pardavimu, teikė automobilių komiso paslaugas. 1996–1998 m. UAB „Pagrindinis kelias“ direktorius. 1999–2008 m. UAB „Manukas“ komercijos direktorius. 2004–2007 m. UAB „Šiaulių apskrities televizija“ direktorius. 2008–2012 m. Seimo narys.
2006–2008 m. ir 2015–2017 m. Šiaulių miesto savivaldybės tarybos narys.
2001 m. Lietuvos socialdemokratų partijos Šiaulių skyriaus narys, Lietuvos socialdemokratinio jaunimo sąjungos Šiaulių skyriaus pirmininkas.
Sporto klubų „Šiauliai“ ir „Slikas“ narys, „Gintarinis irklas“ valdybos narys.
Išsituokęs. Dukros Andrėja ir Aleksandra. Turi nesantuokinį sūnų Andrių. 2013 m. vedė Moniką Kvietkutę.
Elmshornas

Kultūra

Mieste yra aukštoji mokykla, Nordakademie, privataus kapitalo 1992 m. įsteigta įstaiga. Joje įvesta savita mokymo forma („duali sistema“), kuri derina teorinių ir praktinių žinių perteikimą. Mokymo programa padalinta į dvi dalis: 4 semestrų trukmės Grundstudium (pagrindinis kursas) ir 3 semestrų trukmės Hauptstudium (aukštesnysis kursas), o tarp jų darbinė praktika.
Elmshorne yra dramos teatras, Stadttheater; Industrijos muziejus. Katalikiškoje Šv. Marijos bažnyčioje įrengti vargonai.

Garsūs žmonės

Mieste yra gimęs matematikas Hermann Klaus Hugo Weyl (1885–1955). O šių dienų vokiečiams žinomiausias yra tenisininkas ir olimpinis čempionas Michaelis Stichas.